
sprejeto 3 


Evropski odbor za varstvo podatkov je — 


ob upoštevanju člena 70(1)(e) Uredbe (EU) 2016/679 Evropskega parlamenta in Sveta z dne 27. aprila 
2016 o varstvu posameznikov pri obdelavi osebnih podatkov in o prostem pretoku takih podatkov ter 
o razveljavitvi Direktive 95/46/ES (v nadaljevanju: Splošna uredba o varstvu podatkov), 


ob upoštevanju Sporazuma EGP ter zlasti Priloge XI in Protokola 37 k Sporazumu EGP, kakor sta bila 
spremenjena s Sklepom Skupnega odbora EGP št. 154/2018 z dne 6. julija 2018!, 


ob upoštevanju členov 12 in 22 svojega poslovnika — 


SPREJEL NASLEDNJE SMERNICE: 


1 UVOD IN OZADJE 


Vlade in zasebni akterji se pri odzivu na pandemijo COVID-19 usmerjajo k uporabi rešitev, 
utemeljenih na podatkih, kar vzbuja številne pomisleke glede zasebnosti. 


Evropski odbor za varstvo podatkov poudarja, da je bil pravni okvir za varstvo podatkov 
zasnovan tako, da je prožen, in zato lahko omogoča učinkovit odziv pri omejevanju pandemije 
ter varstvo temeljnih človekovih pravic in svoboščin. 


Evropski odbor za varstvo podatkov je trdno prepričan, da je pri obdelavi osebnih podatkov, ki 
je potrebna za obvladovanje pandemije COVID-19, varstvo podatkov nujno za vzpostavitev 
zaupanja, ustvarjanje pogojev za družbeno sprejemljivost katere koli rešitve in s tem tudi 
zagotovitev učinkovitosti takšnih ukrepov. Virus ne pozna meja, zato se zdi primerneje, da se 
na sedanjo krizo odzovemo z razvojem skupnega evropskega pristopa ali vsaj vzpostavitvijo 
interoperabilnega okvira. 


Evropski odbor za varstvo podatkov na splošno meni, da bi bilo treba podatke in tehnologijo v 
boju proti COVID-19 uporabiti za krepitev vloge posameznikov in ne za njihovo nadziranje, 
stigmatiziranje ali omejevanje. Podatki in tehnologija so sicer lahko pomembna orodja, vendar 
imajo svoje omejitve in lahko zgolj povečajo učinkovitost drugih javnozdravstvenih ukrepov. 
Vsi ukrepi, ki jih sprejmejo države članice ali institucije EU in ki vključujejo obdelavo osebnih 
podatkov za boj proti COVID-19, morajo biti utemeljeni na splošnih načelih učinkovitosti, 
nujnosti in sorazmernosti. 


Te smernice pojasnjujejo pogoje in načela za sorazmerno uporabo lokacijskih podatkov in 
orodij za sledenje stikom za dva posebna namena: 
* uporaba lokacijskih podatkov v podporo odzivu na pandemijo z modeliranjem širjenja 
virusa, da se oceni splošna učinkovitost ukrepov za osamitev; 
e sledenje stikom, katerega namen je obveščanje posameznikov o dejstvu, da so bili v 
neposredni bližini osebe, za katero se potrdi, da je nosilec virusa, in sicer s ciljem, da se 
čim prej prekinejo verige okužb. 


Učinkovitost prispevka aplikacij za sledenje stikom k obvladovanju pandemije je odvisna od 
več dejavnikov (npr. odstotka oseb, ki bi morale aplikacije namestiti na svoje naprave, 
opredelitve pojma ,,stik" v smislu razdalje in trajanja). Poleg tega morajo biti take aplikacije del 
celovite strategije javnega zdravja za boj proti pandemiji, ki med drugim vključuje testiranje in 
naknadno ročno sledenje stikom z namenom odprave dvoma. Njihovo uvajanje bi morali 





1 Sklicevanja na „države članice" v tem dokumentu so mišljena kot sklicevanja na „države članice EGP". 

spremljati podporni ukrepi za zagotovitev, da se uporabnikom zagotovijo kontekstualizirane 
informacije in da opozorila lahko koristijo sistemu javnega zdravja. V nasprotnem primeru te 
aplikacije morda ne bodo tako učinkovite, kot bi lahko bile. 


Evropski odbor za varstvo podatkov poudarja, da tako Splošna uredba o varstvu podatkov kot 
tudi Direktiva 2002/58/ES (v nadaljevanju: Direktiva) vsebujeta posebna pravila, ki 
omogočajo uporabo anonimnih ali osebnih podatkov, da se podprejo javni organi in drugi 
akterji na nacionalni ravni in ravni EU pri spremljanju in omejevanju širjenja virusa SARS- 
CoV-2?. 


V zvezi s tem je Evropski odbor za varstvo podatkov že sprejel stališče, da bi morala biti 
uporaba aplikacij za sledenje stikom prostovoljna in se ne bi smela opirati na spremljanje 
gibanja posameznikov, temveč na informacije o medsebojni bližini uporabnikova. 


2 Glej predhodno izjavo Evropskega odbora za varstvo podatkov o izbruhu COVID-19. 
3 https://edpb.europa.eu/sites/edpb/files/files/file1/edpbletterecadvisecodiv-appguidance final.pdf. 

2 UPORABA LOKACIJSKIHPODATKOV 


2.1 Viri lokacijskih podatkov 


Za modeliranje širjenja virusa in splošno učinkovitost ukrepov za osamitev sta na voljo dva 
glavna vira lokacijskih podatkov: 
e lokacijski podatki, ki jih pri nudenju svojih storitev zbirajo ponudniki elektronskih 
komunikacijskih storitev (kot so operaterji mobilnih telekomunikacij), in 
e lokacijski podatki, ki jih zbirajo aplikacije ponudnikov storitev informacijske družbe, ki 
za svoje delovanje potrebujejo uporabo takih podatkov (npr. navigacija, prevozne 
storitve itd.). 


Evropski odbor za varstvo podatkov opozarja, da se lokacijski podatki4, ki se zberejo od 
ponudnikov elektronskih komunikacijskih storitev, lahko obdelujejo samo v skladu s členoma 
6 in 9 Direktive. To pomeni, da se lahko ti podatki posredujejo organom ali drugim tretjim 
osebam le, če jih je ponudnik anonimiziral ali, v primeru podatkov, ki razkrivajo zemljepisni 
položaj terminalske opreme uporabnika in niso podatki o prometu, če je uporabnik predhodno 
v to privolils. 


Za informacije, ki se zbirajo neposredno s terminalske opreme, vključno z lokacijskimi podatki, 
se uporablja člen 5(3) Direktive. Shranjevanje informacij na napravi uporabnika ali dostopanje 
do že shranjenih informacij je zato dovoljeno le, če (i) je uporabnik v to privolil" ali (ii) sta 
shranjevanje in/ali dostop nujno potrebna za storitev informacijske družbe, ki jo je uporabnik 
izrecno zahteval. 


Odstopanja od pravic in obveznosti, določenih v Direktivi, pa so mogoča v skladu s členom 15, 
kadar pomenijo potreben, primeren in sorazmeren ukrep znotraj demokratične družbe za 
določene cilje?. 


Za vnovično uporabo lokacijskih podatkov, ki jih zbira ponudnik storitev informacijske družbe 
za namene modeliranja (npr. prek operacijskega sistema ali neke predhodno nameščene 
aplikacije), morajo biti izpolnjeni dodatni pogoji. Kadar se podatki zbirajo v skladu s členom 
5(3) Direktive, se lahko nadalje obdelajo le z dodatno privolitvijo posameznika, na katerega se 
nanašajo osebni podatki, ali na podlagi prava Unije ali prava države članice, ki pomeni 
potreben in sorazmeren ukrep v demokratični družbi za zaščito ciljev iz člena 23(1) SUVPS. 


2.2 Poudarek na uporabi anonimiziranih podatkov o lokaciji 


Evropski odbor za varstvo podatkov poudarja, da bi bilo treba pri uporabi lokacijskih podatkov 
vedno dati prednost obdelavi anonimiziranih podatkov in ne obdelavi osebnih podatkov. 


Anonimizacija se nanaša na uporabo množice tehnik, s katerimi se onemogoči, da se podatki z 
»razumnim" naporom povežejo z določenim ali določljivim posameznikom. Pri tem preizkusu 
»razumnosti" je treba upoštevati tako objektivne vidike (čas, tehnična sredstva) kot tudi 
kontekstualne elemente, ki so lahko različni glede na posamičen primer (redkost pojava, ki 
upošteva npr. gostoto prebivalstva, naravo in količino podatkov). Če podatki tega preizkusa ne 
prestanejo, niso bili anonimizirani in zato ostanejo vključeni v področje uporabe Splošne 
uredbe o varstvu podatkov. 


Ocenjevanje zanesljivosti anonimizacije temelji na treh merilih: (i) izločitev (osamitev 
posameznika znotraj večje skupine na podlagi podatkov); (ii) povezljivost (povezovanje dveh 





4 Glej člen 2(c) Direktive. 

5 Glej člena 6 in 9 Direktive. 

6 Pojem privolitve v Direktivi ostaja isti kot pojem privolitve v Splošni uredbi o varstvu podatkov in mora 
izpolnjevati vse zahteve za privolitev iz členov 4(11) in 7 Splošne uredbe o varstvu podatkov. 

7 Za razlago člena 15 Direktive glej tudi sodbo Sodišča Evropske unije z dne 29. januarja 2008 v zadevi C-275/06, 
Productores de Musica de España (Promusicae) proti Telefónica de España SAU. 

8 Glej razdelek 1.5.3 Smernic št. 1/2020 o obdelavi osebnih podatkov v zvezi s povezanimi vozili. 


sprejeto 6 


17 


18 


19 


20 


21 


22 


23 


zapisov, ki se nanašata na istega posameznika) in (iii) sklepanje (deduciranje, z znatno 
verjetnostjo, neznanih informacij o posamezniku). 


Pojem anonimizacije se pogosto napačno razume in zamenjuje s psevdonimizacijo. 
Anonimizacija omogoča uporabo podatkov brez kakršnih koli omejitev, psevdonimizirani 
podatki pa ostajajo vključeni v področje uporabe Splošne uredbe o varstvu podatkov. 


Obstaja več možnosti za učinkovito anonimizacijo?, vendar s pridržkom. Podatkov ni mogoče 
anonimizirati posamično, kar pomeni, da je mogoče anonimizirati samo celotne sklope 
podatkov. V tem smislu se vsak poseg na posamičnem vzorcu podatkov (s šifriranjem ali katero 
koli drugo matematično pretvorbo) lahko v najboljšem primeru šteje za psevdonimizacijo. 


Postopki anonimizacije in napadi s ciljem vnovične identifikacije so aktivna raziskovalna 
področja. Ključno je, da vsak upravljavec, ki izvaja rešitve za anonimizacijo, spremlja 
najnovejša spoznanja na tem področju, zlasti v zvezi z lokacijskimi podatki (ki izvirajo iz 
telekomunikacijskih operaterjev in/ali storitev informacijske družbe), za katere je znano, da 
jih je zelo težko anonimizirati. 


Dejansko je veliko raziskav pokazalo, da lokacijski podatki, za katere se domneva, da so 
anonimizirani, to morda sploh niso. Sledi mobilnosti posameznikov so med seboj tesno 
povezane in edinstvene. Zato so lahko v nekaterih okoliščinah dovzetne za poskuse vnovične 
identifikacije. 

Posamičnega vzorca podatkov o sledenju lokaciji posameznika v daljšem času ni mogoče 
popolnoma anonimizirati. Ta ocena lahko še vedno velja, če se natančnost zabeleženih 
zemljepisnih koordinat ne zmanjša dovolj ali če se podatki o sledeh odstranijo in tudi če se 
hranijo samo podatki o lokacijah, na katerih se posameznik, na katerega se nanašajo osebni 
podatki, zadržuje dlje časa. To velja tudi za slabo agregirane lokacijske podatke. 


Da bi dosegli anonimizacijo, je treba lokacijske podatke skrbno obdelati, da prestanejo 
preizkus razumnosti. V tem smislu taka obdelava vključuje upoštevanje sklopov lokacijskih 
podatkov kot celote in obdelavo podatkov iz razumno velikega sklopa posameznikov z uporabo 
razpoložljivih zanesljivih tehnik anonimizacije, pod pogojem, da se ustrezno in učinkovito 
izvajajo. 

Zaradi zapletenosti postopkov anonimizacije se zelo spodbuja preglednost v zvezi z 
metodologijo anonimizacije. 


9 De Montjoye et al., 2018, „On the privacy-conscientious use of mobile phone data". 
10 De Montjoye et al., 2013, „Unique in the Crowd: The privacy bounds of human mobility“ in Pyrgelis et al., 2017, 
»Knock Knock, Who's There? Membership Inference on Aggregate Location Data". 

3 APLIKACIJE ZA SLEDENJE STIKOM 


3.1 Splošna pravna analiza 


Sistematično in obsežno spremljanje lokacije in/ali stikov posameznikov močno posega v 
njihovo zasebnost. Upraviči se lahko le z opiranjem na to, da ga uporabniki prostovoljno 
sprejmejo za vsak posamezen namen. To bi pomenilo zlasti, da posamezniki, ki se odločijo, da 
takih aplikacij ne bodo uporabljali, ali ki jih ne morejo uporabljati, ne bi smeli imeti negativnih 
posledic. 


Za zagotovitev odgovornost bi bilo treba za vsako aplikacijo za sledenje stikom jasno opredeliti 
upravljavca. Evropski odbor za varstvo podatkov meni, da bi upravljavci" za tako aplikacijo 
lahko bili nacionalni zdravstveni organi; predvidijo se lahko tudi drugi upravljavci. V vsakem 
primeru pa je treba, če uvedba aplikacij za sledenje stikom vključuje različne akterje, od vsega 
začetka jasno določiti njihove vloge in odgovornosti ter jih pojasniti uporabnikom. 


Poleg tega, kar zadeva načelo omejitve namena, morajo biti nameni dovolj specifični, da se 
izključi nadaljnja obdelava za namene, ki niso povezani z obvladovanjem zdravstvene krize 
COVID-19 (npr. komercialni nameni ali nameni kazenskega pregona). Po jasni opredelitvi cilja 
bo treba zagotoviti, da je uporaba osebnih podatkov ustrezna, potrebna in sorazmerna. 


V zvezi z aplikacijo za sledenje stikom bi bilo treba skrbno upoštevati načelo najmanjšega 
obsega podatkov ter načelo vgrajenega in privzetega varstva podatkov: 

e  zaaplikacije za sledenje stikom ni potrebno sledenje lokaciji posameznih uporabnikov. 
Namesto tega bi bilo treba uporabiti podatke o bližini; 

e ker lahko aplikacije za sledenje stikom delujejo brez neposredne identifikacije 
posameznikov, bi bilo treba uvesti ustrezne ukrepe za preprečevanje vnovične 
identifikacije; 

e zbrane informacije bi bilo treba shranjevati na terminalski opremi uporabnika, zbirati 
pa bi bilo treba samo relevantne informacije, kadar je to zares nujno potrebno. 


Glede zakonitosti obdelave Evropski odbor za varstvo podatkov ugotavlja, da aplikacije za 
sledenje stikom vključujejo shranjevanje in/ali dostop do informacij, ki so že shranjene na 
terminalski napravi, za katera velja člen 5(3) Direktive. Če so ta dejanja nujna, da bi ponudnik 
aplikacije lahko zagotovil storitev, ki jo je uporabnik izrecno zahteval, za obdelavo ne bi bila 
potrebna privolitev uporabnika. Za dejanja, ki niso nujno potrebna, bi moral ponudnik 
pridobiti privolitev uporabnika. 


Poleg tega Evropski odbor za varstvo podatkov ugotavlja, da samo dejstvo, da je uporaba 
aplikacij za sledenje stikom prostovoljna, ne pomeni, da bo obdelava osebnih podatkov nujno 
temeljila na privolitvi. Kadar javni organi zagotavljajo storitev na podlagi pooblastila, ki jimje 
podeljeno in je v skladu z zakonsko določenimi zahtevami, se zdi, da je najbolj ustrezna pravna 
podlaga za obdelavo ta, da je obdelava potrebna za opravljanje naloge v javnem interesu, tj. 
člen 6(1)(e) Splošne uredbe o varstvu podatkov. 


V členu 6(3) Splošne uredbe o varstvu podatkov je pojasnjeno, da se podlaga za obdelavo iz 
člena 6(1)(e) določi v skladu s pravom Unije ali pravom države članice, ki velja za upravljavca. 
Namen obdelave se določi v navedeni pravni podlagi ali paje ta v primeru obdelave iz točke (e) 
odstavka 1 potrebna za opravljanje naloge, ki se izvaja v javnem interesu, ali pri izvajanju javne 
oblasti, dodeljene upravljavcu". 


Vendar bi morala pravna podlaga ali zakonodajni ukrep, ki pomeni zakonito podlago za 
uporabo aplikacij za sledenje stikom, vključevati smiselne zaščitne ukrepe, vključno s sklicem 
na prostovoljnost uporabe aplikacije. Vključiti bi bilo treba jasno opredelitev namena in 


ti Glej tudi dokument Evropske komisije „Usmeritve v zvezi z varstvom podatkov za aplikacije, ki podpirajo boj 
proti pandemiji COVID-19", Bruselj, C(2020) 2523 konč. z dne 16. aprila 2020. 
12 Glej uvodno izjavo 41. 

izrecne omejitve glede nadaljnje uporabe osebnih podatkov ter jasno opredeliti udeležene 
upravljavce. Opredeliti bi bilo treba tudi vrste podatkov in subjekte, ki se jim osebni podatki 
lahko razkrijejo (ter za katere namene). Odvisno od ravni poseganja bi bilo treba vključiti 
dodatne zaščitne ukrepe, pri čemer je treba upoštevati naravo, obseg in namene obdelave. 
Evropski odbor za varstvo podatkov prav tako priporoča, da se v najkrajšem možnem času 
vključijo merila za določitev, kdaj se bo aplikacija ukinila in kateri subjekt bo odgovoren za 
sprejetje te odločitve. 


Če pa obdelava podatkov temelji na drugi pravni podlagi, na primer privolitvi (člen 6(1)(a))5, 
bo moral upravljavec zagotoviti, da so izpolnjene stroge zahteve za veljavnost te pravne 
podlage. 


Poleg tega bi uporaba aplikacije v boju proti pandemiji COVID-19 lahko privedla do zbiranja 
zdravstvenih podatkov (na primer statusa okužene osebe). Obdelava takih podatkov je 
dovoljena, kadar je potrebna iz razlogov javnega interesa na področju javnega zdravja, pri 
čemer morajo biti izpolnjeni pogoji iz člena 9(2)(i) Splošne uredbe o varstvu podatkov", ali za 
namene zdravstvene oskrbe, kot je opisano v členu 9(2)(h) Splošne uredbe o varstvu 
podatkov, Odvisno od pravne podlage lahko obdelava temelji tudi na izrecni privolitvi (člen 
9(2)(a) Splošne uredbe o varstvu podatkov). 


V skladu s prvotnim namenom člen 9(2)(j) Splošne uredbe o varstvu podatkov omogoča tudi 
obdelavo zdravstvenih podatkov, kadar je potrebna za znanstvenoraziskovalne ali statistične 
namene. 


Sedanje zdravstvene krize ne bi smeli izrabiti kot priložnost za uvajanje nesorazmernih 
pooblastil za hrambo podatkov. Pri omejitvi hrambe bi bilo treba upoštevati dejanske potrebe 
in zdravstveno pomembnost (to lahko vključuje epidemiološke vidike, kot je inkubacijska 
doba), osebne podatke pa bi bilo treba hraniti samo v času trajanja krize COVID-19. Potem bi 
bilo treba vse osebne podatke praviloma izbrisati ali anonimizirati. 


Evropski odbor za varstvo podatkov meni, da take aplikacije ne morejo nadomestiti, temveč 
lahko le podprejo ročno sledenje stikom, ki ga izvaja usposobljeno javnozdravstveno osebje, ki 
lahko ugotovi, ali je verjetno, da tesni stiki povzročijo prenos virusa, ali ne (npr. interakcija z 
osebo, ki je zaščitena z ustrezno opremo — blagajniki itd. — ali ki ni zaščitena). Evropski odbor 
za varstvo podatkov poudarja, da bi morali biti postopki in procesi, vključno z ustreznimi 
algoritmi v aplikacijah za sledenje stikom, pod strogim nadzorom usposobljenega osebja, da se 
omeji pojavljanje lažno pozitivnih in lažno negativnih rezultatov. Zlasti naloga zagotavljanja 
svetovanja o naslednjih korakih ne bi smela temeljiti zgolj na avtomatizirani obdelavi. 


Za zagotovitev njihove pravičnosti, upravičljivosti in, širše, skladnosti z zakonodajo morajo biti 
algoritmi preverljivi in bi jih morali redno pregledovati neodvisni strokovnjaki. Izvorna koda 
aplikacije bi morala biti javno dostopna za najširši možni nadzor. 


Lažno pozitivni rezultati se bodo v nekem obsegu vedno pojavljali. Ker lahko ugotavljanje 
tveganja okužbe na posameznike verjetno močno vpliva, na primer, da ostanejo v 
samoosamitvi, dokler ni rezultat testa negativen, je nujno uvesti možnost popravljanja 
podatkov in/ali naknadnih rezultatov analize. To bi seveda moralo veljati le za scenarije in 
izvedbe, v katerih se podatki obdelujejo in/ali shranjujejo na način, ki s tehničnega vidika 
omogoča tak popravek, in v katerih je verjetno, da bodo nastali zgoraj navedeni negativni 
učinki. 





13 Upravljavci (zlasti javni organi) morajo posebno pozornost nameniti dejstvu, da se privolitev ne bi smela šteti za 
prostovoljno, če posameznik nima prave možnosti izbire, da zavrne ali prekliče svojo privolitev, ne da bi mu to 
povzročilo škodo. 

14 Obdelava mora temeljiti na pravu Unije ali pravu države članice, ki zagotavlja ustrezne in posebne ukrepe za 
zaščito pravic in svoboščin posameznika, na katerega se nanašajo osebni podatki, zlasti varovanje poklicne 
skrivnosti. 

15 Glej člen 9(2)(h) Splošne uredbe o varstvu podatkov. 

Nazadnje Evropski odbor za varstvo podatkov meni, da je treba pred uvedbo takega orodja 
izvesti oceno učinka v zvezi z varstvom podatkov, saj se obdelava šteje za verjetno veliko 
tveganje (zdravstveni podatki, predvideno obsežno sprejetje, sistematično spremljanje, 
uporaba nove tehnološke rešitve):. Evropski odbor za varstvo podatkov močno priporoča, da 
se ocene učinka v zvezi z varstvom podatkov objavijo. 


3.2 Priporočila in funkcionalne zahteve 


V skladu z načelom najmanjšega obsega podatkov, poleg drugih ukrepov vgrajenega in 
privzetega varstva podatkov”, bi bilo treba podatke, ki se obdelujejo, zmanjšati na absolutni 
minimum. Aplikacija ne bi smela zbirati nepovezanih ali nepotrebnih informacij, ki lahko 
vključujejo osebno stanje, komunikacijske identifikatorje, sezname naprav, sporočila, 
dnevnike klicev, lokacijske podatke, identifikatorje naprav itd. 


Podatki, ki jih oddaja aplikacija, morajo vključevati samo edinstvene in psevdonimne 
identifikatorje, ki jih aplikacija ustvari in ki so zanjo specifični. Te identifikatorje je treba redno 
obnavljati, in sicer tako pogosto, kot je združljivo z namenom zajezitve širjenja virusa in 
zadostno za omejitev tveganja identifikacije in fizičnega sledenja posameznikom. 


Izvajanje sledenja stikom lahko sledi centraliziranemu ali decentraliziranemu pristopu, Oba 
pristopa bi bilo treba šteti za izvedljivi možnosti, pod pogojem, da so vzpostavljeni ustrezni 
varnostni ukrepi, vsak pristop pa ima prednosti in slabosti. V konceptualni fazi razvoja 
aplikacije bi bilo zato treba vedno temeljito proučiti oba koncepta ter pri tem skrbno pretehtati 
njune učinke na varstvo podatkov/zasebnost in morebitne učinke na pravice posameznikov. 


Vsak strežnik, vključen v sistem sledenja stikom, mora samo na podlagi prostovoljne privolitve 
uporabnika zbirati zgodovino stikov ali psevdonimne identifikatorje uporabnika, ki so mu 
zdravstveni organi na podlagi ustrezne ocene diagnosticirali okužbo. Druga možnost je, da 
mora strežnik hraniti seznam psevdonimnih identifikatorjev okuženih uporabnikov ali njihovo 
zgodovino stikov samo za čas, ki je potreben za obveščanje potencialno okuženih uporabnikov 
o njihovi izpostavljenosti, in ne sme poskušati identificirati potencialno okuženih uporabnikov. 


Za vzpostavitev globalne metodologije za sledenje stikom, ki bo vključevala tako aplikacije kot 
tudi ročno sledenje, bo morda treba v nekaterih primerih obdelati dodatne informacije. V zvezi 
s tem bi morale te dodatne informacije ostati na terminalski napravi uporabnika in bi jih bilo 
treba obdelati le, če je to nujno potrebno ter s predhodno izrecno privolitvijo uporabnika. 


Za zavarovanje podatkov, shranjenih na strežnikih in v aplikacijah, ter izmenjav med 
aplikacijami in oddaljenim strežnikom je treba uporabljati najsodobnejše šifrirne tehnike. 
Opraviti je treba tudi vzajemno avtentikacijo med aplikacijo in strežnikom. 


Evidentiranje uporabnikov kot okuženih z virusom SARS-CoV-2 v aplikaciji mora potekati z 
ustreznim dovoljenjem, na primer s kodo za enkratno uporabo, ki je vezana na psevdonimno 
identiteto okužene osebe in povezana s postajo za testiranje ali zdravstvenim delavcem. Ce 
potrditve ni mogoče dobiti na varen način, se ne bi smela izvesti nobena obdelava podatkov, 
pri kateri se predpostavlja veljavnost statusa uporabnika. 


Upravljavec mora v sodelovanju z javnimi organi jasno in izrecno zagotoviti povezavo za prenos 
uradne nacionalne aplikacije za sledenje stikom, da se ublaži tveganje, da posamezniki 
uporabijo zunanjo aplikacijo. 


16 Glej Smernice Delovne skupine iz člena 29 (ki jih je sprejel Evropski odbor za varstvo podatkov) glede ocene 
učinka v zvezi z varstvom podatkov in opredelitve, ali je ,verjetno, da bi [obdelava] povzročila veliko tveganje", za 
namene Uredbe (EU) 2016/679. 

17 Glej Smernice Evropskega odbora za varstvo podatkov št. 4/2019 o členu 25 — Vgrajeno in privzeto varstvo 


podatkov. 
18 Na splošno je decentralizirana rešitev bolj v skladu z načelom najmanjšega obsega podatkov. 

4 ZAKLJUČEK 


Svet se spopada s hudo krizo na področju javnega zdravja, ki zahteva odločne odzive, katerih 
posledice se bodo čutile tudi zunaj teh izrednih razmer. Avtomatizirana obdelava podatkov in 
digitalne tehnologije so lahko ključni elementi v boju proti COVID-19. Potrebna pa je 
previdnost zaradi ,zaskočnega učinka". Zagotoviti moramo, da je vsak ukrep, ki se sprejme v 
teh izrednih razmerah, potreben, časovno omejen in minimalnega obsega ter podvržen 
rednemu in dejanskemu pregledu ter znanstveni presoji. 


Evropski odbor za varstvo podatkov poudarja, da ne bi smelo priti do tega, da bi se bilo treba 
odločiti med učinkovitim odzivom na sedanjo krizo in varstvom naših temeljnih pravic; 
dosežemo lahko oboje, načela varstva podatkov pa lahko imajo zelo pomembno vlogo v boju 
proti virusu. Evropska zakonodaja o varstvu podatkov omogoča odgovorno uporabo osebnih 
podatkov za namene upravljanja zdravja, če je zagotovljeno, da pravice in svoboščine 
posameznikov v tem procesu niso ogrožene. 


Za Evropski odbor za varstvo podatkov 
Predsednica 
(Andrea Jelinek) 

PRILOGA — APLIKACIJE ZA SLEDENJE STIKOM 
VODNIK ZA ANALIZO 


0. Izjava o omejitvi odgovornosti 


Naslednje usmeritve niso niti zavezujoče niti izčrpne. Edini namen tega vodnika je zagotoviti splošne 
usmeritve razvijalcem in izvajalcem aplikacij za sledenje stikom. Poleg tukaj opisanih rešitev se lahko 
uporabijo tudi druge rešitve, ki so zakonite, dokler so skladne z ustreznim pravnim okvirom (tj. s 
Splošno uredbo o varstvu podatkov in Direktivo). 


Opozoriti je treba tudi, da je ta vodnik splošen. Zato se njegova priporočila in obveznosti ne smejo šteti 
za izčrpna. Vsako presojo je treba opraviti za vsak primer posebej, za posebne aplikacije pa bodo morda 
potrebni dodatni ukrepi, ki niso vključeni v ta vodnik. 


1. Povzetek 


V številnih državah članicah deležniki razmišljajo o uporabi aplikacij za sledenje stikom, ki bi 
prebivalcem in prebivalkam pomagale ugotoviti, ali so bili v stiku z osebo, ki je okužena z virusom SARS- 
CoV-2. 


Pogoji, pod katerimi bi takšne aplikacije učinkovito pripomogle k obvladovanju pandemije, še niso 
določeni. Te pogoje bi bilo treba določiti pred uvedbo take aplikacije. Vendar je pomembno, da se 
razvojnim ekipam najprej zagotovijo smernice z relevantnimi informacijami, da se varstvo osebnih 
podatkov lahko zagotovi že v zgodnji fazi oblikovanja. 


Opozoriti je treba, da je ta vodnik splošne narave. Zato se njegova priporočila in obveznosti ne smejo 
šteti za izčrpna. Vsako presojo je treba opraviti za vsak primer posebej, za posebne aplikacije pa bodo 
morda potrebni dodatni ukrepi, ki v ta vodnik niso vključeni. Namen tega vodnika je zagotoviti splošne 
usmeritve razvijalcem in izvajalcem aplikacij za sledenje stikom. 


Nekatera merila lahko presegajo stroge zahteve, ki izhajajo iz okvira za varstvo podatkov. Njihov cilj je 
zagotoviti najvišjo raven preglednosti, da se spodbudi družbeno sprejemanje takih aplikacij za sledenje 
stikom. 


Zato bi morali izdajatelji aplikacij za sledenje stikom upoštevati naslednja merila: 


* Uporaba take aplikacije mora biti izključno prostovoljna. Dostop do pravic, zagotovljenih z 
zakonom, ne sme biti odvisen od uporabe take aplikacije. Posamezniki morajo imeti ves čas 
popoln nadzor nad svojimi podatki in možnost proste izbire, ali bodo tako aplikacijo uporabljali 
ali ne. 


e Aplikacije za sledenje stikom verjetno povzročajo veliko tveganje za pravice in svoboščine 
posameznikov in pred njihovo uvedbo je treba izvesti oceno učinka v zvezi z varstvom 
podatkov. 


e Informacije o medsebojni bližini uporabnikov aplikacije se lahko pridobijo brez lociranja 
uporabnikov. Podatki o lokaciji za tako aplikacijo niso potrebni in zato ne bi smeli biti vključeni. 


e Kadar se uporabniku diagnosticira okužba z virusom SARS-CoV-2, bi bilo treba o tem obvestiti 
le osebe, s katerimi je bil uporabnik v tesnem stiku v epidemiološko relevantnem obdobju 
hrambe podatkov za sledenje stikom. 

Izjava o 


Za delovanje take aplikacije je lahko glede na izbrano arhitekturo potrebna uporaba 
centraliziranega strežnika. V takem primeru ter v skladu z načeloma najmanjšega obsega 
podatkov in vgrajenega varstva podatkov bi morali biti podatki, ki jih obdeluje centralizirani 
strežnik, kar najbolj omejeni: 


o kadar se uporabniku diagnosticira okužba, se lahko informacije o njegovih predhodnih 
tesnih stikih ali identifikatorji, ki jih oddaja njegova aplikacija, zbirajo samo z njegovim 
soglasjem. Določiti je treba metodo preverjanja, s katero se lahko potrdi, da je 
uporabnik dejansko okužen, ne da bi prišlo do njegove identifikacije. S tehničnega 
vidika bi bilo to mogoče doseči tako, da se opozorilo pošlje stikom šele po posegu 
zdravstvenega delavca, na primer z uporabo posebne enkratne kode; 


o informacije, shranjene na centralnem strežniku, upravljavcu ne bi smele omogočati, 
da identificira uporabnike, ki jim je diagnosticirana okužba ali ki so bili v stiku z 
okuženimi uporabniki, niti ne bi smele omogočati sklepanja o vzorcih stikov, ki niso 
potrebni za ugotovitev relevantnih stikov. 


Za delovanje take aplikacije je potrebno oddajanje podatkov, ki jih berejo naprave drugih 
uporabnikov, in prejemanje tako oddanih podatkov: 


o dovolj je, da mobilna oprema uporabnikov (računalniki, tablični računalniki, povezane 
ročne ure itd.) izmenjuje psevdonimne identifikatorje, na primer z oddajanjem (npr. 
prek tehnologije nizkoenergijskega Bluetootha); 


o  identifikatorji morajo biti generirani z uporabo najsodobnejših šifrirnih postopkov; 


o identifikatorje je treba redno obnavljati, da se zmanjša tveganje fizičnega sledenja in 
napadov s ciljem vnovične identifikacije. 


Taka aplikacija mora biti zavarovana, da se zagotovi varnost tehničnih postopkov. Zlasti velja 
naslednje: 


o aplikacija uporabnikom ne bi smela posredovati informacij, ki bi jim omogočale 
sklepanje o identiteti ali diagnozi drugih uporabnikov. Centralni strežnik ne sme niti 
identificirati uporabnikov niti izpeljevati zaključkov iz informacij o njih. 


omejitvi odgovornosti: zgoraj navedena načela se nanašajo izključno na navedeni namen 





aplikacij 


za sledenje stikom, ki so namenjene samo samodejnemu obveščanju oseb, potencialno 


izpostavljenih virusu (ne da bi bilo treba te osebe identificirati). Operaterje aplikacije in njeno 
infrastrukturo lahko nadzira pristojni nadzorni organ. Upoštevanje vseh smernic ali njihovega dela ne 
zadostuje nujno za zagotovitev popolne skladnosti z okvirom varstva podatkov. 


2. Opredelitev pojmov 





Stik 





Za namene aplikacije za sledenje stikom pomeni stik uporabnika, ki je bil v 
interakciji z uporabnikom, za katerega je potrjeno, da je nosilec virusa, in pri 
katerem zaradi trajanja interakcije in razdalje obstaja tveganje znatne 
izpostavljenosti okužbi z virusom. Parametre trajanja izpostavljenosti in razdalje 
med osebami morajo oceniti zdravstveni organi in ti parametri se lahko 
namestijo v aplikaciji. 

Lokacijski podatki 


Lokacijski podatki pomenijo vse podatke, obdelane v elektronskem 
komunikacijskem omrežju ali v okviru elektronske komunikacijske storitve, ki 
razkrivajo zemljepisni položaj terminalske opreme uporabnika javno 
razpoložljive elektronske komunikacijske storitve (kot so opredeljeni v 
Direktivi), in podatke iz morebitnih drugih virov, ki se nanašajo na: 


e zemljepisno širino, dolžino ali višino terminalske opreme; 
e smer potovanja uporabnika ali 
e čas beleženja informacij o lokaciji. 





Interakcija 


V okviru aplikacije za sledenje stikom je interakcija opredeljena kot izmenjava 
informacij med dvema napravama, ki sta v neposredni bližini (prostorsko in 
časovno), znotraj dosega uporabljene komunikacijske tehnologije (npr. 
Bluetooth). Ta opredelitev ne vključuje lokacije obeh uporabnikov v interakciji. 





Nosilec virusa 


V tem dokumentu je nosilec virusa uporabnik, pri katerem je bil rezultat 
testiranja na virus pozitiven in ki je od zdravnika ali zdravstvenega centra prejel 
uradno diagnozo. 





Sledenje stikom 








Pri osebah, ki so bile v tesnem stiku (v skladu z merili, ki jih opredelijo 
epidemiologi) s posameznikom, ki je okužen z virusom, obstaja znatno tveganje, 
da so prav tako okužene in da lahko okužijo druge. 


Sledenje stikom je metodologija za obvladovanje bolezni, pri kateri se ustvari 
seznam vseh oseb, ki so bile v neposredni bližini nosilca virusa, da se preveri, ali 
pri njih obstaja tveganje okužbe, in da se v zvezi z njimi sprejmejo ustrezni 
sanitarni ukrepi. 





3. Splošno 








GEN-1 


Aplikacija mora dopolnjevati tradicionalne tehnike sledenja stikom (kot so zlasti 
pogovori z okuženimi osebami), tj. mora biti del širšega programa javnega 
zdravja. Uporabljati se sme samo do takrat, ko lahko tehnike ročnega sledenja 
stikom same obvladujejo število novih okužb. 





GEN-2 


Najpozneje takrat, ko pristojni javni organi sprejmejo odločitev o „vrnitvi v 
normalno stanje", je treba vzpostaviti postopek, da se konča zbiranje 
identifikatorjev (globalna deaktivacija aplikacije, navodila za odstranitev 
aplikacije, samodejna odstranitev itd.) in aktivira izbris vseh zbranih podatkov iz 
vseh podatkovnih zbirk (mobilnih aplikacij in strežnikov). 





GEN-3 








Izvorna koda aplikacije in njenega zaledja mora biti odprta, tehnične 
specifikacije pa morajo biti objavljene, da lahko vsaka zadevna stran kodo 
preveri in po potrebi prispeva k izboljšanju kode, odpravi morebitnih napak ter 
zagotovitvi preglednosti obdelave osebnih podatkov. 

| | 
GEN-4 


Faze uvajanja aplikacije morajo omogočiti postopno potrditev njene 
učinkovitosti z vidika javnega zdravja. V ta namen je treba najprej določiti 
evalvacijski protokol s kazalniki, ki omogočajo merjenje učinkovitosti aplikacije. 





4. Nameni 





PUR-1 


| 
Aplikacija mora biti namenjena izključno sledenju stikom, da je mogoče 


opozoriti osebe, ki so potencialno izpostavljene virusu SARS-CoV-2, in poskrbeti 
zanje. Ne sme se uporabljati za noben drug namen. 





PUR-2 


Aplikacija se ne sme od primarnega namena uporabe preusmeriti v namene 
spremljanja spoštovanja ukrepov karantene ali osamitve in/ali omejevanja 
socialnih stikov. 





PUR-3 








Aplikacija se ne sme uporabljati za oblikovanje zaključkov o lokaciji uporabnikov 
na podlagi njihove interakcije in/ali drugih sredstev. 








5. Funkcionalni vidiki 





FUNC-1 


Aplikacija mora imeti funkcijo, ki uporabnikom omogoča, da so obveščeni o tem, 
da so bili potencialno izpostavljeni virusu, pri čemer ta informacija temelji na 
tem, da so bili v bližini okuženega uporabnika v obdobju X dni pred pozitivnim 
presejalnim testom (vrednost X opredelijo zdravstveni organi). 





FUNC-2 


Aplikacija bi morala dati priporočila uporabnikom, za katere je ugotovljeno, da 
so bili potencialno izpostavljeni virusu. Uporabnikom bi morala dati navodila v 
zvezi z ukrepi, ki bi jih morali upoštevati, navodila pa bi morala uporabnikom 
omogočiti, da zaprosijo za nasvet. V takih primerih bi bilo obvezno človekovo 
posredovanje. 





FUNC-3 


Algoritem, ki meri tveganje okužbe, pri čemer upošteva dejavnika razdalje in 
časa, ter tako določi, kdaj mora biti stik zabeležen v seznamu za sledenje stikom, 
mora biti varno nastavljiv, da se upošteva najnovejše znanje o širjenju virusa. 





FUNC-4 


Uporabniki morajo biti v inkubacijski dobi virusa obveščeni, če so bili 
izpostavljeni virusu, ali pa morajo redno prejemati informacije o tem, ali so bili 
izpostavljeni virusu ali ne. 





FUNC-5 








Aplikacija bi morala biti interoperabilna z drugimi aplikacijami, razvitimi v 
državah članicah, da bodo lahko uporabniki, ki potujejo po različnih državah 
članicah, učinkovito obveščeni. 








6. Podatki 

DATA-1 


Da se lahko izvaja sledenje stikom, mora biti aplikacija zmožna oddajati in 
prejemati podatke prek komunikacijskih tehnologij, ki temeljijo na bližini, kot je 
nizkoenergijski Bluetooth (Bluetooth Low Energy). 





DATA-2 


Ti podatki, ki jih oddaja aplikacija, morajo vključevati šifrirno močne 
psevdonaključne identifikatorje, ki jih generira aplikacija in so zanjo specifični. 





DATA-3 


Tveganje kolizije med psevdonaključnimi identifikatorji bi moralo biti dovolj 
nizko. 





DATA-4 


Psevdonaključne identifikatorje je treba redno obnavljati, in sicer tako pogosto, 
da se omeji tveganje, da kdor koli, vključno z operaterji centralnega strežnika, 
drugimi uporabniki aplikacije ali zlonamernimi tretjimi osebami, izvede vnovično 
identifikacijo, fizično sledenje ali povezovanje posameznikov. Te identifikatorje 
mora generirati aplikacija uporabnika, po možnosti na podlagi serije (seed), ki jo 
zagotovi centralni strežnik. 





DATA-5 


V skladu z načelom najmanjšega obsega podatkov aplikacija ne sme zbirati 
podatkov, ki niso nujno potrebni za namen sledenja stikom. 





DATA-6 


Aplikacija ne sme zbirati lokacijskih podatkov za namen sledenja stikom. 
Lokacijski podatki se lahko obdelajo samo zato, da bi se aplikaciji omogočila 
interakcija s podobnimi aplikacijami v drugih državah, in ta obdelava bi morala 
biti natančno omejena na to, kar je nujno za ta izključni namen. 





DATA-7 


Aplikacija ne bi smela zbirati zdravstvenih podatkov poleg tistih, ki so nujno 
potrebni za njene namene, razen na prostovoljni podlagi in z izključnim 
namenom pomoči v postopku odločanja o obveščanju uporabnika. 





DATA-8 








Uporabnike je treba obvestiti o vseh osebnih podatkih, ki se bodo zbirali. Te 
podatke bi bilo treba zbirati le z dovoljenjem uporabnika. 








7. Tehnične lastnosti 





























TECH-1 | Aplikacija bi morala uporabljati razpoložljive tehnologije, kot je komunikacijska 
tehnologija, ki temelji na bližini (npr. nizkoenergijski Bluetooth), da se odkrijejo 
uporabniki v bližini naprave, na kateri je aplikacija. 

TECH-2 | Aplikacija bi morala v opremi hraniti zgodovino stikov uporabnika, in sicer za 
vnaprej določeno omejeno obdobje. 

TECH-3 | Aplikacija se za izvedbo nekaterih svojih funkcij lahko opira na centralni strežnik. 

TECH-4 | Aplikacija mora temeljiti na arhitekturi, ki se čim bolj opira na naprave 
uporabnikov. 

TECH-5 | Na zahtevo uporabnikov, ki so evidentirani kot okuženi z virusom, in po tem, ko 
njihov status potrdi ustrezno certificirani zdravstveni delavec, bi bilo treba njihovo 
zgodovino stikov ali njihove lastne identifikatorje prenesti na centralni strežnik. 

8. Varnost 

SEC-1 


Obstajati mora mehanizem za preverjanje statusa uporabnikov, ki so v aplikaciji 
evidentirani kot pozitivni na SARS-CoV-2, na primer s pošiljanjem kode za enkratno 
uporabo, povezane s postajo za testiranje ali zdravstvenim delavcem. Če potrditve 
ni mogoče dobiti varno, se podatki ne smejo obdelati. 





SEC-2 


Podatki, poslani na centralni strežnik, se morajo prenesti prek varnega kanala. 
Uporabo storitev obveščanja, ki jih zagotavljajo ponudniki odprtokodne platforme, 
bi bilo treba skrbno oceniti in ta uporaba ne bi smela povzročiti razkritja kakršnih 
koli podatkov tretjim osebam. 





SEC-3 


Zahteve ne smejo biti dovzetne za nedovoljene posege zlonamernega uporabnika. 





SEC-4 


Za zavarovanje izmenjav med aplikacijo in strežnikom ter med aplikacijami in za 
splošno zaščito informacij, shranjenih v aplikacijah in na strežniku, je treba 
uporabljati najsodobnejše šifrirne tehnike. Primeri tehnik, ki se lahko uporabijo, 
so: simetrično in asimetrično šifriranje, zgoščevalne funkcije (hash functions), 
šifrirni protokoli PMT (private membership test), PSI (private set intersection) in PIR 
(private information retrieval), Bloomovi filtri, homomorfno šifriranje itd. 





SEC-5 


Centralni strežnik ne sme hraniti identifikatorjev omrežnih povezav (npr. naslovov 
IP) nobenega uporabnika, vključno z uporabniki s pozitivno diagnozo in tistimi, ki 
so na strežnik prenesli svojo zgodovino stikov ali svoje lastne identifikatorje. 





SEC-6 


Da bi se izognili izdajanju za drugo osebo ali ustvarjanju lažnih uporabnikov, mora 
strežnik aplikacijo avtenticirati. 





SEC-7 


Aplikacija mora avtenticirati centralni strežnik. 





SEC-8 


Funkcije strežnika bi bilo treba zaščititi pred napadi s ponavljanjem. 





SEC-9 


Informacije, ki jih prenaša centralni strežnik, morajo biti podpisane, da se 
avtenticira njihov izvor in celovitost. 





SEC-10 


Dostop do vseh podatkov, ki so shranjeni na centralnem strežniku in niso javno 
dostopni, mora biti omejen samo na pooblaščene osebe. 





SEC-11 








Upravljavec dovoljenj naprave na ravni operacijskega sistema sme zahtevati le 
dovoljenja za dostop do komunikacijskih modulov in njihovo uporabo, kadar je to 
potrebno, za shranjevanje podatkov na terminalski napravi ter za izmenjavo 
informacij s centralnim strežnikom. 

9. Varstvo osebnih podatkov in zasebnosti posameznikov 


Opomnik: naslednje smernice se nanašajo na aplikacijo, katere edini namen je sledenje stikom. 





PRIV-1 


Pri izmenjavah podatkov je treba spoštovati zasebnost uporabnikov (in zlasti 
načelo najmanjšega obsega podatkov). 





PRIV-2 


Aplikacija ne sme omogočati neposredne identifikacije uporabnikov, ko 
uporabljajo aplikacijo. 





PRIV-3 


Aplikacija ne sme omogočati sledenja gibanju uporabnikov. 





PRIV-4 


Uporaba aplikacije uporabnikom ne bi smela omogočati, da izvejo kar koli o 
drugih uporabnikih (zlasti to, ali so nosilci virusa ali ne). 





PRIV-5 


Zaupanje v centralni strežnik mora biti omejeno. Upravljanje centralnega 
strežnika mora potekati v skladu z jasno opredeljenimi pravili upravljanja in 
vključevati vse potrebne ukrepe za zagotovitev njegove varnosti. Lokalizacija 
centralnega strežnika bi morala omogočiti učinkovit nadzor s strani pristojnega 
nadzornega organa. 





PRIV-6 


Izvesti je treba oceno učinka v zvezi z varstvom podatkov in jo objaviti. 





PRIV-7 


Aplikacija bi morala uporabniku razkriti samo, ali je bil izpostavljen virusu ter, po 
možnosti brez razkrivanja informacij o drugih uporabnikih, število in datume 
izpostavljenosti. 





PRIV-8 


Informacije, ki jih prenaša aplikacija, uporabnikom ne smejo omogočati 
identifikacije uporabnikov, ki so nosilci virusa, niti sledenja njihovemu gibanju. 





PRIV-9 


Informacije, ki jih prenaša aplikacija, zdravstvenim organom ne smejo omogočati 
identifikacije potencialno izpostavljenih uporabnikov brez njihovega soglasja. 





PRIV-10 


Zahteve iz aplikacije, naslovljene na centralni strežnik, ne smejo razkriti ničesar o 
nosilcu virusa. 





PRIV-11 


Zahteve iz aplikacije, naslovljene na centralni strežnik, ne smejo razkriti nobenih 
nepotrebnih informacij o uporabniku, razen in samo, kadar je to potrebno, 
njegovih psevdonimnih identifikatorjev in njegovega seznama stikov. 





PRIV-12 


Napadi s ciljem ponovne identifikacije ne smejo biti mogoči. 





PRIV-13 


Uporabniki morajo imeti možnost, da prek aplikacije uveljavljajo svoje pravice. 





PRIV-14 


Posledica izbrisa aplikacije mora biti izbris vseh lokalno zbranih podatkov. 





PRIV-15 


Aplikacija bi morala zbirati samo podatke, ki jih prenaša ista aplikacija z druge 
naprave ali interoperabilna enakovredna aplikacija. Zbirati se ne smejo nobeni 
podatki, ki so povezani z drugimi aplikacijami in/ali napravami za komunikacijo na 
podlagi bližine. 





PRIV-16 








Da bi se izognili ponovni identifikaciji s strani centralnega strežnika, bi bilo treba 
uporabljati posredniške strežnike. Namen teh verodostojnih strežnikov je 
pomešati identifikatorje več uporabnikov (tako nosilcev virusa kot tudi vložnikov 
zahtev) pred njihovim prenosom na centralni strežnik, da se prepreči, da centralni 
strežnik pozna identifikatorje (kot so naslovi IP) uporabnikov. 

I 
PRIV-17 


Aplikacijo in strežnik je treba skrbno razviti in nastaviti, da se ne bi zbirali 
nepotrebni podatki (npr. v strežniške dnevnike ne bi smeli biti vključeni 
identifikatorji itd.) in da bi se preprečila uporaba paketa za razvoj programske 
opreme (SDK) tretje osebe, ki zbira podatke za druge namene. 





Večina aplikacij za sledenje stikom, o katerih se trenutno razpravlja, pravzaprav sledi dvema 
pristopoma, ko se potrdi, da je uporabnik okužen: na strežnik pošljejo bodisi zgodovino stikov tega 
uporabnika, ki so jo pridobile s skeniranjem, bodisi seznam lastnih identifikatorjev, ki jih je aplikacija 


oddajala. Naslednja načela so predstavljena v skladu s tema dvema pristopoma. Dejstvo, da sta tukaj 


obravnavana ta pristopa, ne pomeni, da drugi pristopi niso mogoči ali celo ustreznejši, na primer 
pristopi, ki uporabljajo neko obliko šifriranja E2E ali druge tehnologije za povečevanje varnosti ali boljše 


varovanje zasebnosti. 


9.1. Načela, ki se uporabljajo samo, kadar aplikacija pošlje na strežnik seznam stikov: 





CON-1 


Centralni strežnik mora zbirati zgodovino stikov uporabnikov, ki so evidentirani 
kot pozitivni na SARS-CoV-2, samo če so uporabniki v to prostovoljno privolili. 





CON-2 


epe va epe 


identifikatorjev uporabnikov, ki so nosilci virusa. 





CON-3 


Zgodovino stikov, ki je shranjena na centralnem strežniku, je treba izbrisati, ko 
so uporabniki obveščeni o tem, da so bili v bližini osebe s pozitivno diagnozo. 





CON-4 


Razen če uporabnik, ki je potrjen kot pozitiven, deli svojo zgodovino stikov s 
centralnim strežnikom ali če neki uporabnik strežniku pošlje zahtevo, da bi 
ugotovil svojo potencialno izpostavljenost virusu, se z opreme uporabnika ne 
smejo pridobiti nobeni podatki. 





CON-5 


Vsak identifikator, vključen v lokalno zgodovino, je treba izbrisati po X dneh od 
njegovega zbiranja (vrednost X določijo zdravstveni organi). 





CON-6 


Zgodovine stikov, ki jih predložijo različni uporabniki, se ne smejo nadalje 
obdelovati, na primer z navzkrižno korelacijo, da bi se izdelali globalni 
zemljevidi bližine. 





CON-7 








Podatki v strežniških dnevnikih morajo biti čim manjšega obsega in izpolnjevati 
zahteve glede varstva podatkov. 








9.2. Načela, ki se uporabljajo samo, kadar aplikacija pošlje na strežnik seznam lastnih 
identifikatorjev: 














ID-1 Centralni strežnik mora zbirati identifikatorje, ki jih oddaja aplikacija, 
uporabnikov, ki so evidentirani kot pozitivni na SARS-CoV-2, samo če so 
uporabniki v to prostovoljno privolili. 

ID-2 Centralni strežnik ne sme hraniti niti širiti zgodovine stikov uporabnikov, ki so 
nosilci virusa. 

ID-3 Identifikatorje, ki so shranjeni na centralnem strežniku, je treba izbrisati, ko se 
prenesejo drugim aplikacijam. 

ID-4 Razen če uporabnik, ki je potrjen kot pozitiven, deli svoje identifikatorje s 
centralnim strežnikom ali če neki uporabnik strežniku pošlje zahtevo, da bi 
ugotovil svojo potencialno izpostavljenost virusu, se z opreme uporabnika ne 
smejo pridobiti nobeni podatki. 

ID-5 Podatki v strežniških dnevnikih morajo biti čim manjšega obsega in izpolnjevati 


zahteve glede varstva podatkov. 

